Ministeris del Govern de l'Estat
La Constitució, al seu article 149.1.30, reserva a l'Estat la competència exclusiva sobre regulació de les condicions d'obtenció, expedició i homologació de títols acadèmics i professionals i normes bàsiques per al desenvolupament de l'article 27 de la Constitució, per tal de garantir el compliment de les obligacions dels poders públics en aquesta matèria.
D'altra banda, l'Estatut d'Autonomia de Catalunya, aprovat per la Llei orgànica 4/1979, de 18 de desembre, estableix al seu article 15 que és competència plena de la Generalitat la regulació i l'administració de l'ensenyament en tota la seva extensió, nivells i grau, modalitats i especialitats, en l'àmbit de les seves competències, sens perjudici del que disposa l'article 27 de la Constitució i lleis orgàniques que, d'acord amb l'article 81.1, el desenvolupin, i sens perjudici de les facultats que atribueix a l'Estat l'article 149.1.30 de la Constitució, i de l'alta inspecció necessària per al seu compliment i garantia.
Pel Reial decret 2809/1980, de 3 d'octubre, van ser traspassats a la Generalitat de Catalunya les funcions i els serveis de l'Administració de l'Estat en matèria d'ensenyament.
Finalment, el Reial decret 1666/1980, de 31 de juliol, determina els normes i el procediment a què s'han d'ajustar els traspassos de funcions i serveis de l'Estat a la Generalitat de Catalunya.
D'acord amb el que disposa l'esmentat Reial decret, que també regula el funcionament de la Comissió Mixta de Transferències prevista a la disposició transitòria sisena de l'Estatut d'Autonomia de Catalunya, aquesta Comissió, va adoptar, a la seva reunió del dia 13 de setembre de 2004, el corresponent acord que cal que sigui aprovat pel Govern mitjançant un reial decret.
En compliment del que disposa la disposició transitòria sisena de l'Estatut d'Autonomia de Catalunya, a proposta del Ministeri d'Administracions Públiques i prèvia deliberació del Consell de Ministres a la seva reunió del dia 24 de setembre de 2004,
S'aprova l'Acord de la Comissió Mixta prevista a la disposició transitòria sisena de l'Estatut d'Autonomia de Catalunya, pel qual s'amplien les funcions i els serveis traspassats a la Generalitat de Catalunya pel Reial decret 2809/1980, de 3 d'octubre, en matèria d'ensenyament, adoptat pel Ple de l'esmentada Comissió a la seva reunió del dia 13 de setembre de 2004, i que es transcriu com a annex d'aquest Reial decret.
Per tant, queden traspassats a la Generalitat de Catalunya les funcions i els serveis, així com els crèdits pressupostaris que es relacionen a l'esmentat Acord de la Comissió Mixta, en els termes que s'hi s'especifiquen.
L'ampliació de les funcions i els serveis a què fa referència aquest Reial decret tindrà efectivitat a partir de la data assenyalada a l'Acord de l'esmentada Comissió Mixta, sens perjudici que el Ministeri d'Educació i Ciència produeixi, fins a l'entrada en vigor d'aquest Reial decret, els actes administratius que calguin per al manteniment dels serveis en el mateix règim i nivell de funcionament que tinguessin en el moment de l'adopció de l'Acord.
Els crèdits pressupostaris que es determinin, d'acord amb la relació número 1 de l'annex, es donaran de baixa en els corresponents conceptes pressupostaris i seran transferits pel Ministeri d'Economia i Hisenda als conceptes habilitats a la secció 32 dels Pressupostos Generals de l'Estat, destinats a finançar el cost dels serveis assumits per les comunitats autònomes, un cop s'hagin remès a l'esmentat Departament per part del Ministeri d'Educació i Ciència els certificats de retenció de crèdit, per tal de donar compliment al que disposa la normativa vigent sobre pressupostos generals de l'Estat.
El present Reial decret es publicarà simultàniament al Butlletí Oficial de l'Estat i al Diari Oficial de la Generalitat de Catalunya, i tindrà vigència l'endemà de la seva publicació.
Que a la sessió plenària de la Comissió Mixta, que va tenir lloc el dia 13 de setembre de 2004, es va adoptar un Acord sobre ampliació de les funcions i els serveis traspassats a la Generalitat de Catalunya en matèria d'ensenyament (escoles viatgeres), en els termes que s'indiquen a continuació.
A) Referència a les normes constitucionals, estatutàries i legals en què s'empara l'ampliació de mitjans.
La Constitució, en el seu article 149.1.30, reserva a l'Estat la competència exclusiva sobre regulació de les condicions d'obtenció, expedició i homologació de títols acadèmics i professionals i normes bàsiques per al desenvolupament de l'article 27 de la Constitució, per tal de garantir el compliment de les obligacions dels poders públics en aquesta matèria.
Per altra banda, l'Estatut d'Autonomia de Catalunya, aprovat per la Llei orgànica 4/1979, de 28 de desembre, estableix al seu article 15 que la regulació i l'administració de l'ensenyament és competència plena de la Generalitat en tota la seva extensió, nivells i graus, modalitats i especialitats, en l'àmbit de les seves competències, sens perjudici del que disposa l'article 27 de la Constitució i lleis orgàniques que, d'acord amb el seu l'article 81.1, el desenvolupin, i de les facultats que atribueix a l'Estat l'article 149.1.30 de la Constitució, i de l'alta inspecció necessària per al seu compliment i garantia.
Pel Reial decret 2809/1980, de 3 d'octubre, es van traspassar a la Generalitat de Catalunya funcions i serveis de l'Administració de l'Estat en matèria d'ensenyament.
D'acord amb el que s'ha exposat, cal formalitzar l'Acord sobre ampliació de les funcions i serveis traspassats a la Generalitat de Catalunya en matèria d'ensenyament (escoles viatgeres) en els termes que a continuació es determinen.
B) Funcions que assumeix la Generalitat de Catalunya.
La Generalitat de Catalunya assumirà la contractació dels ajudants de coordinació de les activitats del programa d'Escoles Viatgeres en el nombre de places i el període necessaris per al seu desenvolupament.
C) Valoració de les càrregues financeres corresponents a l'ampliació de funcions i serveis.
La valoració provisional a l'any base 1999, que correspon al cost efectiu anual dels mitjans que es traspassen a la Generalitat de Catalunya s'eleva a 3.966,86 euros.
Aquesta valoració serà objecte de revisió en els termes establerts a l'article 16.1 de la Llei 21/2001, de 27 de desembre, per la qual es regulen les mesures fiscals i administratives del nou sistema de finançament de les comunitats autònomes de règim comú i ciutats amb Estatut d'Autonomia.
El finançament, en euros de 2004, que correspon al cost efectiu anual és el que es recull en la relació adjunta número 1.
Transitòriament, fins que no es produeixi la revisió del Fons de suficiència com a conseqüència de la incorporació del cost efectiu d'aquest traspàs, aquest cost es finançarà mitjançant la consolidació a la secció 32 dels Pressupostos Generals de l'Estat dels crèdits relatius als diferents components d'aquest cost, pels imports que es determinin, susceptibles d'actualització pels mecanismes generals previstos a cada Llei de pressupostos.
D) Documentació i expedients dels serveis que s'amplien.
El lliurament de la documentació i dels expedients dels serveis traspassats es realitzarà en el termini d'un mes des de la publicació del Reial decret per la qual s'aprovi aquest Acord, i es subscriuran les corresponents actes de lliurament i recepció, de conformitat amb allò que estableix l'article vuitè del Reial decret 1666/1980, de 31 de juliol.
E) Data d'efectivitat de l'ampliació de les funcions i dels serveis traspassats.
L'ampliació de les funcions i dels serveis objecte del present Acord serà efectiva a partir del dia 1 de gener de 2005.
I perquè així consti, expedim la present certificació a Madrid el dia 13 de setembre de 2004.
Valoració del cost efectiu de l'ampliació de mitjans a la Comunitat Autònoma de Catalunya